[Foto's] Sean na staatshospitaal oorgeplaas | Maroela Media
Paramedici van Netcare 911 laai Sean in die amulans. Foto: Verskaf
Sean, 'n gr. 10-leerder, is Maandagmiddag na die Unitas-hospitaal in Centurion geneem nadat sy hemp aan sy lyf aan die brand geslaan het. Hy is sedertdien daar behandel aangesien daar nie plek in toegeruste staatshospitale was nie. Die private hospitaal het onderneem om Sean se mediese koste, wat honderdduisende rande beloop, te dek totdat hy na 'n staatshospitaal oorgeplaas kon word en hy sterk genoeg was. Sy ma, Mé-Lissa Smith, is 'n enkelma van vier kinders en het nie 'n mediese fonds nie.
Hy moes Donderdag dringend die eerste van vele operasies ondergaan om dooie weefsel te verwyder en sy wonde skoon te maak om lewensgevaarlike infeksie te verhoed. Die operasie het vier uur geduur.
Amoré Jooste, familiewoordvoerder, het Vrydag gesê Sean het die oggend 'n terugslag gehad toe een van sy longe platgeval het.
"Sy regterlong het vanoggend tussen 08:30 en 09:00 platgeval. Dit is weens slym in die longe. Dokters en verpleegster het hom behandel en die long skoongemaak," het sy gesê.
Sean is omstreeks 16:00 in 'n ambulans van Netcare 911 gelaai en het omstreeks 16:45 by die Dr. George Mukari-staatshospitaal in Ga-Rankuwa aangekom, waar hy nou behandel gaan word. Hy word in afsondering in die waakeenheid van dié hospitaal behandel. Sy toestand is stabiel.
Jooste het die publiek en Unitas-hospitaal bedank vir hul bystand in die moeilike tyd en mense versoek om aan te hou bid vir Sean se volkome herstel.
Sean kom in Ga-Rankuwa aan. Foto: Verksaf
Die ambulans op pad na Ga-Rankuwa. Foto: Verskaf
Sean verlaat Unitas-hospitaal. Foto: Verskaf
Alle sterkte aan hierdie gesin. Ek bid vir Sean 'n spoedige herstel toe. Kan die Pippie fonds nie ook n bydrae tot hierdie jongman se kostes maak nie. Of dalk kan hy by hul strandhuis gaan aansterk wanneer hy uit die hospitaal ontslaan word. Dis tog waarvoor ons almal met so n oop hand gegee het.
Sean jy is in almal se gebede. My kind, jy moet sterk wees, jy moet vas byt en terug gaan na jou familie.
Almal staan jou by.
Boeta byt vas. Jy sal oorwin want jy is jonk. Glo in die Here want Hy doen wonderwerke. Dink aan jou al ken ek jou nie. xxx
Sies Joe, ek is 'n enkelma en het medies. Maar ooeweeg dit om te kanselleer want ek moet betaal as my kinders in di hospitaal le. Los ma jou gedagtes vir jouself. Gooi die klip as jy hulle omstandighede ken, maar as jy hulle nie persoonlik ken nie, sou ek se hou maar jou kommentaar vir jouself as jy nie iets goed kan se nie